o
Derek Princei teenistus
Israeli koht Jumala plaanis
Osa 2/3
Võib-olla meie mõistus ei suuda vastu võtta
sellega seonduvat imet.
Juudid olid 1900 aastat eksiilis ja
neid survestati erinevatel viisidel oma identiteedist loobuma,
kuid nad pidasid vastu.
Mu esineme naine oli taanlane ja ta tavatses ikka öelda, et
kui taanlased oleksid ümber maailma pillutatud,
siis 200 aasta pärast poleks alles ühtegi taanlast,
sest nad oleks täielikult teistesse rahvustesse sulandunud.
Kuid juudid olid 1900 aastat ümber maailma hajutatud,
loobumata oma identiteedist, mis väga sageli läks neile kõik maksma.
Vaadakem nüüd neid kolme prohveteeringut,
mis pole veel täitunud.
Kõikide rahvaste kogunemine Jeruusalemma vastasesse võitlusse.
On kasulik vaadata, mida Issand räägib Sakarja 12:2-3:
Sakarja 12:2-3: Issand ütleb:
"Vaata, ma teen Jeruusalemma uimastuskarikaks kõigile ümberkaudseile
rahvaile, ja see pannakse ka Juuda peale Jeruusalemma ahistamises. "
Mis rahvused on Iisraeli ümber asuvad rahvad? Araablased.
"Ja sel päeval teen ma Jeruusalemma tõstekiviks kõigile rahvaile.."
Nüüd on küsimus ka teistest rahvustest peale araablaste.
"kõik, kes seda tõstavad, rebestavad endid;
ja kõik maa paganad kogunevad tema vastu."
See võib kergesti juhtuda, see võib mõne kuu jooksul juhtuda.
ÜRO põhikirjas on ikka veel otsus teha Jeruusalemmast
rahvusvaheline linn. Ükskõik millal võib ÜRO otsustada
seda relvajõuga kehtestada.
Sakarja 14, räägib Issand Jeruusalemmast:
"Vaata, Issanda päev tuleb ja sinult võetud saak jagatakse su keskel.
Sest ma kogun kõik paganad sõdima Jeruusalemma vastu;
linn vallutatakse, kojad rüüstatakse, naised vägistatakse ja
pool linna läheb vangi; aga ülejäänud rahvast ei hävitata linnast."
ÜRO sarnane organisatsioon, mis väidetavalt esindab kõiki rahvaid,
võib kergesti nende sõnade täide minekule kaasa aidata.
Järgmine veel täitumata ennustus on
Messia üleloomulik ilmumime juutidele.
Sakarja 12:10 ütleb: "Ja ma valan Taaveti soo peale ja
Jeruusalemma elanike peale kaastunde ja anumise vaimu;
siis nad vaatavad sellele, kelle nad läbi pistsid,"
See on imeline Sõna, sest Jumal ise räägib siin ja Ta ütleb:
"ja kaeblevad tema pärast, nagu kaeveldakse ainsa lapse pärast,
a nutavad tema pärast kibedasti, nagu nutetakse kibedasti esmasündinu pärast."
Jumal ütleb, et tuleb aeg, mil Püha Vaim ilmutab
juutidele, kes on nende Messias,
keda nad on 1900 aastat hüljanud.
Veel üks hetkel täitumata prohveteering on
Messia tagasitulek auhiilguses, Sakarja 14:3-5: "Siis läheb Issand välja
ja sõdib nende paganate vastu nagu oma võitluspäeval, lahingupäeval.
See tähendab riike, mis on Iisraeli piritlenud.
"ja Õlimägi lõhkeb keskelt pooleks, idast läände väga suureks oruks,
sest pool mäge vajub põhja poole ja teine pool lõuna poole."
Olin oma viimase sõjaväe aasta just seal ajateenistuses.
Tekst loob mulle väga elava pildi sellest kohast.
Maastik vastab täpselt Sakarja kirjeldustele. Ta jätkab:
"Ja te põgenete siis mu mägede oru kaudu,
sest mägede org ulatub Aasalini; te põgenete,
nõnda kui te põgenesite maavärisemise eest Juuda kuninga Ussija päevil.
Ja Issand, minu Jumal, tuleb ja kõik pühad koos temaga."
Siin on ennustus Issanda Jeesuse tulekust nähtavas auhiilguse
aus koos kõigi pühadega. Ta seisab Õlimäel,
mis on templialalt ida suunas.
Kui Ta seisab Õlimäel, siis see lõheneb maavärinas.
Üks osa mäest variseb põhja poole-Scopuse mägi,
teine pool lõunasse-Õlimägi.
Sinna vahele jääb suur lagendik, mis jääb Jeruusalemmast ida poole.
Sakarja kireldus vastab täpselt maastikule, nii et seda teksti on
võimatu kuidagi kujundlikult võtta, ikka ainult sõna-sõnalt.
Te ju mäletate ingleid, kes ilmusid jüngritele, peale seda, kui nad olid
näinud Jeesuse pilve sees taevasse tõusvat:
"Seesama Jeesus, kes võeti teie silme ees pilve sees taevasse,
tuleb tagasi pühade inglitega samamoodi, nagu nägite teda minevat!"
Pilv viis Ta üles, pilv tõi ta tagasi.
Ta lahkus Õlimäelt, Ta tuleb Õlimäe kaudu tagasi.
Need kolm prohveteeringut pole 19 hulgast veel täitunud.
Minu arvutuste järgi on 81 % Iisraeli puudutavatest
prohveteeringutest tänaseks täpselt täitunud.
Minu arust pole fanaatiline uskuda, et ka ülejänud 19 % neist täituvad.
Usun seda kogu südamest.
Järgmisena räägin Jumala plaanidest, mis puudutavad Iisraeli maad.
Iisraeli territoorium on kõige rohkem vastakaid arvamusi tekitav maa-ala.
See pole juhus, Jumal on selle asja taga.
1 Moosese 17:7-8 ilmus Jumal Aabrahamile ja tegi temaga lepingu,
Issand ütles (salm 2):
"Ma teen lepingu enese ja sinu vahel ja teen sind väga paljuks."
(salm7) "Ma teen lepingu enese ja sinu vahel, ja sinu soo vahel pärast sind,
igaveseks lepinguks sugupõlvedele,"
Leping on siis igavene, mis kehtib igavesti.
Jumal jätkab:
"Ja ma annan sinule ja su soole pärast sind selle maa,
kus sa võõrana elad, kogu Kaananimaa, igaveseks omandiks.
Ja mina olen neile Jumalaks!"
Leping on igavene, mille kohaselt Kaanaanimaa, tänapäeva Iisrael,
Läänerannik ja Jordan, antakse Aabrahami, Iisaki ja Jaakobi
järglaste omandiks igaveseks ajaks.
Asi on nii, või siis on Piibel ebausaldusväärne raamat,
kolmandat varianti pole. Usun, et see saab sündima.
Ma ei kaota oma ööund selle asja pärast, kuna Jumal ütles,
et see saab nii olema.
Psalm 105 autor tuleb selle teema juurde,
kasutades jõulisemat keelt, kui keegi muu Piiblis.
Ma ei tea ühtegi teist Piibli kirjakohta, kus Jumal kasutaks niivõrd palju
sõnu, rõhutamaks oma plaane.
Psalm 105:7-9: "Tema, Issand, on meie Jumal,
tema kohtuotsused on igal pool maailmas."
Teiste sõnadega kehtivad Jumala kohtuotsused igal poole maailmas.
Ta on kõikide rahvaste Jumal.
"Ta peab igavesti meeles oma lepingut, sõna,
mille ta on andnud tuhandele põlvele,
lepingut, mille ta on sõlminud Aabrahamiga, ja oma vannet Iisakile.
Ta seadis selle Jaakobile määruseks, Iisraelile igaveseks lepinguks."
Pange tähele selget järjekorda: Aabraham, Iisak ja Jaakob.
Mainimata jäävad Ismael ja Eesav.
See on Jumala tahtele vastav pärimisõigus.
Mõelge siin kasutatud sõnadele.
Iga sõna on täis Jumala püha kuulutust.
Ma ei tea muud Piibli kirjakohta, kus oleks nõnda palju tugevat teksti
niivõrd lühikeses peatükis järjest.
Need sõnad on: liit, Jumala Sõna, Jumala antud lubadus,
Jumala vanne, Jumala instruktsioon ning igavene leping.
Kordan sõnu, kuna on meeliülendav, et Jumal esitab oma täieliku
pühenduse niivõrd võimsate sõnade abil.
Ta kasutab siis sõnu "liit, sõna, lubadus, vanne, instruktsioon ja igavene leping".
Võime küsida: mille eest tahab Jumal hoolitseda?
Millest ta loob lepingu? Millega õieti on tegu?
Vastus on hämmastav.
Ütlen sulle, et kui sa pole kunagi hämmastunud,
pole sa kunagi Piiblit lugenud, sest see on hämmastav raamat.
Kogu lepingu sihtärgiks on New Jersey või Walesi suurune
maalapike Vahemere idarannikul. Lepingu tipuks on see:
"Ja ma annan sinule ja su soole pärast sind selle maa, kus sa võõrana elad,
kogu Kaananimaa, igaveseks omandiks. Ja mina olen neile Jumalaks!"
Maa on antud igavese lepinguga igaveseks omanduseks.
Kui sul on vaimset mõistmist, siis hakkad taipama,
miks selle maa pärast nii kiivalt võideldakse.
Issanda Jeesuse tagasitulek sõltub selle liidulepingu täitmisest,
kuna Tema tuleb vaid ühte kohta tagasi-
Õlimäele ning Jeruusalemma linna.
Kui vaenlane võib takistada või ära hoida olukorda,
kuhu Issand saaks tulla, siis saab ta Issanda tulekut takistada.
Kurat teab väga hästi, et Issanda tagasitulek lõpetab
selle maailma jumalatuse täielikult.
Nii et vaenlasel on suurim motiiv takistada lepingu täitumist.
Ta kasutab kõiksugu jõude: loomulikke, üleloomulikke,
deemonlikke, poliitilisi, milliseid iganes, et
kuidagi takistada selle sõna täitumist, sest see tähendaks,
et ta ei valitseks enam rahvaste üle.
Räägin lühidalt ajast, kus elame, kuna need ennustused peaksid
meie ajal täituma. Minul on olnud eriline privileeg näha
ja olla tunnistajaks sellele, kuidas need sündmused end lahti kerivad.
Käisin esimest korda Jeruusalemmas 1942. aastal.
Elasin tolleaegses Palestiinas, tänapäeva Iisraelis,
aastatel 1944-48. Nägin väga lähedalt,
elasin umbes 500 m kaugusel rindejoonest, kus toimusid võitlused,
mis kulmineerusid Iisraeli riigi loomisega.
Olen sellest ajast alates olnud kontaktis selle maa sündmustega.
Nägin, kuidas 600 000 elanikuga Iisraelist sai 1948. aastal riik,
kuigi selle vastas oli 40 miljoni elanikuga ja kaasaaegse armeega araabiamaad.
Juutidel oli kehv relvastus, kuid ikkagi nad võitsid!
Minu meelest on see sama suur ime, kui Vanas Testamendis kujutatud
imelised võidud. Ja ma nägin seda oma silmadega.
Elasime nädalate kaupa oma maja keldris pesutoas,
mis asus King George Streetil. Kun tulime pesutoast välja,
oli meie elutoas umbes 100 kuuli. Ma ei teoretiseeri.
Tunnen neid sündmusi väga selgelt, kuna need toimusid tõeliselt ja
mina olin seal kohapeal.
Järgmisena vaatame, mida räägib Jeremia
juutide naasemisest nende kodumaale. Jer 30:3:
"Sest vaata, päevad tulevad, ütleb Issand, mil ma pööran oma Iisraeli ja Juuda
rahva vangipõlve, ütleb Issand, ja ma toon nad tagasi maale,
mille ma andsin nende vanemaile, ja nad pärivad selle."
Kui tuned veidikenegi Piiblit, siis tead, mis maa sobib
kirjeldusega: "maa, mille Ma andsin nende isadele."
Algselt tunti seda maad Kaananimaana,
hiljem räägib Piibel Iisraelist,
kuid mitte kunagi Palestiinast.
Palestiina on õnnetu nimi, kuna see tähendab vilistite maad.
Selle nime andsid roomlased, hävitades Jeruusalemma teist korda
ning püüdes hävitada juutide Iisraeliga seonduvat pärandit.
Nemad mõtlesid Palestiina nime välja.
Mina seda nime ei kasuta. Uus Testament kutsub seda maad Iisraeliks.
Jumal räägib Jeremija kaudu: "sest vaata, päevad tulevad, ütleb Issand, mil ma
pööran oma Iisraeli ja Juuda rahva vangipõlve, ütleb Issand, ja ma toon
maale, mille ma andsin nende vanemaile, ja nad pärivad selle."
Siin on sõnad, mis Jumal rääkis Iisraelile ja Juudale.
"sest nõnda ütleb Issand:
"Me oleme kuulnud hirmukisa; on kartus, aga mitte rahu.
Küsige ometi ja vaadake: kas meesterahvas sünnitab?
Mispärast ma näen iga meest käed puusas nagu sünnitajal naisel,
ja mispärast on kõik näod muutunud kahvatuks?"
Jumal räägib hirmu ajast, mil mehed käituvad kui sünnitusvaludes naised.
Kõikide näod on kahvatud.
"Häda! Sest see päev on suur, sellesarnast ei ole.
See on Jaakobile ahastuse aeg, aga ta päästetakse sellest."
Jaakob ei saa ahistust vältida, kuid ta päästetakse sellest.
Ka üks teie poolt tuntud inglise jutlustaja ütles, et juutide naasmine
kodumaale praegusel ajal ei või olla Jumalast.
Kui see nii oleks, valitseks maal rahu.
Kahjuks rääkis ta kõrgema informatsiooni vastu, kuna Jumal ütles:
"Mina toon nad tagasi ning sellele järgnevad hirmsad ahistused,
mille sarnaseid pole varem olnud."
Oleme juba nüüd saanud veidi maitsta seda,
millised suured asjas saavad sündima.
Jer 30. ptk. käsitleb pühale maale tagasi pöördumist, ptk. lõpus kirjutatakse:
"Viimseil päevil te mõistate seda."
Ehk siis alles viimsetel päevadel, lõpuaja koites,
võime me mõista, kuidas prohveteering täitub.
Vaatame nüüd Hesekieli 36. ptk., kuidas juutide naasmine oma kodumaale meie
ajal on ennustatud lause haaval.
Hesekiel 36: 16
Ma liigun üsna kiiresti edasi, kuid te võite tellida jutluse kassetti,
kui soovite sügavuti teemat uurida. Hs 36:16:
"Ja mulle tuli Issanda sõna; ta ütles: "Inimesepoeg! Kui Iisraeli sugu
elas oma maal, siis nad rüvetasid selle oma eluviisi ja tegudega; "
"Siis valasin ma oma tulise viha nende peale vere pärast, mida nad maal
olid valanud, ja nende ebajumalate pärast, kellega nad seda olid rüvetanud."
Nad olid saastanud maa oma kurjusega.
salm 19: "Ma pillutasin nad paganate sekka ja neid puistati mööda maid;
nende eluviisi ja nende tegude järgi ma mõistan kohut nende üle."
"Ja kui nad tulid paganate juurde, kuhu nad ka iganes tulid,
siis nad teotasid mu püha nime, nõnda et nende kohta öeldi:
"See on Issanda rahvas, aga nad on pidanud ära tulema oma maalt."
Jumal ütleb: "Minu meelest oli see väga piinlik, kuidas
juudid Mu au häbistasid."
Iisraeli prohvetid ei olnud natsionalistid.
Nad ei kaunistanud oma rahva patte.
Mõned kristlased esitavad teooriat, mille kohaselt ei vääri juudid naasmist
oma maale ning et nende keel pole väidetavalt enam sama, mis
oli Iisraeli prohvetite keel. Loe Jesaja 59. peatükki ja mõtle,
kas saad kohtumõistmise nimekirja veel omalt poolt midagi lisada.
Jumal pole, nagu seda polnud Iisraeli prohvetid, pime oma rahva pattudele.
Jumala kõne jätkub salmis 21: "Kuid mul on neist kahju oma püha nime pärast,
mida Iisraeli sugu teotab paganate seas, kuhu nad on tulnud."
Jumal tuleb mängu mitte sellepärast, et juudid seda vääriksid,
vaid et oma nime au taastada.
Kui sa seda ei mõista, oled täitsa eksinud. Salm 22:
"Seepärast ütle Iisraeli soole: Nõnda ütleb Issand Jumal: Ma ei tee seda teie pärast,
Iisraeli sugu, vaid oma püha nime pärast, mida te olete teotanud
paganate seas, kuhu te olete tulnud."
Jumala motiiv pole Iisrael, vaid oma nime au kirgastamine.
salm 23: "Ma pühitsen oma suurt nime,
mida paganate seas on teotatud, mida teie nende keskel olete teotanud
Ja paganad saavad tunda, et mina olen Issand, ütleb Issand Jumal,
kui ma nende silme ees osutan oma pühadust teie juures."
Jumal kavatseb teha midagi, mille käigus Ta näitab oma au
ning pühadust kõikidele rahvastele.
Järgmisena näeme, mida Issand etappidena teeb. Salm 24:
"Ma võtan teid ära paganate seast ja kogun teid
kõigist maadest ning toon teid teie oma maale."
1900-aastatel on see prohveteering täide läinud,
mitte piltlikult öeldes, vaid sõna-sõnalt.
salm 25: "Ja ma piserdan teie peale puhast vett, et te saaksite puhtaks;
kõigist teie rüvedusist ja kõigist teie ebajumalaist ma puhastan teid."
Mitmed kristlikud kommentaatorid on öelnud: "Kui juudid kunagi
tagasi tulevad, peavad nad kõigepealt Jeesuse oma Messiaks kuulutama
ning alles siis Iisraeli rändama." Kuid Jumal ütleb, et järjekord on teine.
Kõigepealt juudid pöörduvad oma maale tagasi ja siis:
"Ma puhastan neid kõigest saastast."
Juudid siis naasevad kodumaale olekus, mida Jumal nimetab saastaseks,
ära teenimata Jumala õnnistust.
salm 26: "Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame ja annan teile lihase südame."
See on justkui südame siirdamine! See viitab sellele, et juutidel
on aastasadu olnud kivine süda- süda, mis ei võta Püha Vaimu vastu.
Kuid Jumal lubab:
"Ma teen ime. Võtan eemaldan neist kivise südame ja asendan selle
elava südamega, nii et nad võtavad Jumala Vaimu vastu."
Minu meelest hakkas Jumal seda 1967. aasta Kuue päeva sõjas tegema,
kui juudid said taaskord Jeruusalemma vanalinna
enda valdusesse.
Olin sel perioodil aeg-ajalt juutidega kontaktis.
Mäletan, kuidas rääkisin 1948. aastal ühele juudi mehele oma usust
Jeesusesse kui Messiasse. Ta pöördus ära ja sülitas Jeesuse nime peale.
Niimoodi reageeris tema. Juutide seas on veel samasugust suhtumist,
kuid 1967. aastast alates on see märgatavalt muutunud.
Üks Iisraeli ülikooli professor, kes õpetab teoloogiat,
kõiksugu teoloogiat, ütles: "Varem huvitas õpilasi kristluse
teoloogilised vaatenurgad, nüüd neid huvitab Jeesuse isik."
Eriti huvituvad sellest noored. Veel pole väga levinud kuulutada
Jeesuse nime, kuid juudid suhtuvad Temasse juba teistmoodi.
Kuna Rutt ja mina ehitasime Jeruusalemma maja,
muide ühest korrast Jeruusalemma maja ehitamisest piisab,
olime seotud mitmete majandulsikult jõukate
ning ühiskonnas heal positsioonil olevate juutidega:
kohtunike, inseneride jpt. Meie meelest oli alati hämmastav,
et nad tulid meie kuulutust kohvitassi äärde kuulama.
Nad vaid istusid ja ootasid, meie Rutiga mõtlesime, et
mida nad küll ootavad.
Nad ootasid, et me räägiksime Jumala imetegudest.
Kui juutidele rääkida imedest, mis on toimunud palve abil,
istuvad ja kuulavad nad nii kaua, kuni sa jaksad neile rääkida.
Juudid on väga praktilised. Nad tahavad midagi, mis töötab.
Ajapiirangust hoolimata räägin teile selle loo.
Insener, kes meie majaehituse töid valvas,
nime ma ei reeda, kuna inimene on tuntud,
tuli vaatama, kuidas meil meie uues kodus elu läheb.
Ta väitis, et tal on kiire ning et ta viibib meie juures max. 10 min.
Me ei tahtnud teda kinni hoida, kuid ta ütles:
"Mu selg on väga haige."
Mu naine ütles, et minul on ühte seljarohtu.
Ta küsis: "Kas tõesti?"
Rutt vastas, et on küll, kuid see on veidi ebatavaline.
"Kui soovid, istu siia tooli peale ning ma vaatan su jalgu.
Kui need on erineva pikkusega, siis hakkab lühem jalg kasvama
ning sa tead siis, et Jumal on sind puudutanud."
Tõlge: Lemme-Getter Bogatkin